---
# System prepended metadata

title: ICT-Julkaisuprojekti NordERP

---

ICT-Julkaisuprojekti NordERP
===

Joni Kettunen
LTDNS16B
1601957

# 1. Viikko (1.4.-7.4.)
Aika aloittaa "uusi" projekti. Tarkoituksena on viimeistellä pelimoodi A:n bugit ja kehittää toisenlainen pelimoodi, jossa itse tuote liikkuu tuotantolinjastolla ilman erillistä kokoonpanopistettä. Työskentelyn näkökulmasta on ilmeisesti tarkoitus jatkokehittää omaa ja ryhmän työskentelyä ja keskittyä enemmän laadulliseen työskentelyyn ja tuotteeseen. Tuo sopii hyvin minulle, koska aihe kiinnostaa itseä. Toivon mukaan saan kehitettyä itseäni projektin aikana ja saada jostain aikaa omaan työskentelyyn enemmän, mitä toimeksiantoprojektissa.

Maanantaina pidimme tiimipalaveria, jossa kävimme läpi edellisen projektin tuotosta ja toimintatapoja Mikaelin ja Raimon kanssa. Valitsimme seuraavat kehityskohteet tulevalle viikolle ja valmistumme auditointiin, sekä auditoimaan toimeksiantoprojektia. Kävimme myös läpi mahdollisia projektiryhmään tulevia muutoksia, sillä olin nähnyt Juusoa lounaalla pari viikkoa sitten ja hän sanoi osallistuvansa julkaisuprojektiin. Olin myös nähnyt Anssia viikonloppuna ja hän oli myös sanonut, että liittyy johonkin ryhmään julkaisuprojektiin. Toivottavasti molemmat tulisivat meidän ryhmään, sillä saisimme hyvää osaamista devauspuolelle ja ryhmämme on muutenkin pieni.

Keskiviikkona tulikin sitten Mikolta viestiä, että Juuso ja Anssi ovat liittymässä meidän projektiryhmään. Ajoitus on hyvä, sillä projektiryhmämme auditoidaan tänään Taitaja-ryhmän Aten toimesta. Auditoinnin avulla Juuso ja Anssi pääsevät hyvin mukaan meidän toimintatapoihin ja pääsee näkemään, mitä projektissa on tehty.
Saimme auditoinnista kehityskohdiksi riskienhallinta, sekä vaatimusmäärittelyn ja projektisuunnitelman epäselvyyksistä ja puutteista. Näihin on siis pureuduttava tämän projektin aikana.
Nyt kun saimme 2 uutta jäsentä, meidän tulee miettiä roolitusta vähän uudestaan. Mielestäni voimme nyt roolittaa testaamisen ja scrum masterin roolin yksille henkilöille, sillä saimme siihen osaamista Juuson ja Anssin myötä. Sovimme, että keskustelemme tästä lauantaina ja pojat voivat tutustua edelliseen dokumentaatioon sillä välin ja lähtisivät sitten ensi viikosta mukaan projektiin.

Torstaina pidimme päivällä ensimmäisen ohjauspalaverin uusien ohjaajien kanssa. Palaverissa selvitimme, mistä projektissa on kyse ja mitä projektissa painotetaan. Varmistui, että tässä projektissa on enemmän kyse laadukkaasta työskentelystä kuin itse lopputuloksesta.
Auditoimme iltapäivästä vuorostamme Thingsboard ryhmää. Aluksi paikalle ei pitänyt päästä henkilöitä ryhmästä, mutta onneksi Joonas ja Mikko pääsi Slackiin ja Collaborateeneen kuulusteltaviksi. Oli hauska nähdä minkälainen heidän projektinsa oli, sillä aihe kiinnosti myös minua. Oli harmillista kuulla, että heillä oli ollut ongelmia toimeksiannon ja toimeksiantajan kanssa, sillä energiapuistolta ei ollut kuulunut mitään ja toimeksekianto oli muuttunut. Auditoidessa huomasimme, että heidän dokumentaationsa oli paljon raskaampaa verrattuna meidän dokumentaatioon (jopa dokumentaation käyttöön oli tehty ohje-dokumentti) ja työskentelymenetelmään (ehkä pienen ryhmän etuja). 

Lauantaina pidimme Juuson ja Anssin kesken palaverin, jossa kävimme vielä kertaalleen ryhmän työskentelymenetelmät ja käytänteet läpi ja varmistimme, että olemme samalla aaltopituudella ensi viikon ensimmäistä kunnon sprinttiä varten. Kyselin vähän heidän toiveista roolitusta ajatellen, sekä työskentelymahdollisuuksia, sillä Juuso käy töissä projektin ohella ja Anssilla on omia menojaan silloin tällöin. Mutta palaverin jälkeen jäi hyvä fiilis, että saamme tässä projektissa paljon aikaan ja pääsemme varmasti tavoitteisiin toimeksiannon suhteen.

Viikon työaika:
![](https://i.imgur.com/ZbLDFR0.png)

# 2. Viikko (8.4.-14.4.)
Maanantaina pidimme ensimmäisen toimeksiantajan palaverin sen jälkeen, kun Seppo siirtyi ohjaajan roolista pelkästään toimeksiantajan saappaisiin. Palaverissa kävimme läpi missä mennään. Seppo oli tyytyväinen nykyiseen tilanteeseen ja pienten bugi fixien jälkeen pääsemme toteuttamaan seuraavaa pelimoodia. Pelimoodissa tulee siis itse tuote liikkuumaan tuotantolinjalla sen sijaan, että osat liikkuisivat kokoonpanoon. Tätä kohti siis rakentelemaan.

Iltapäivästä pidimme ensimmäisen kunnon tapaamisen koko uudistuneella tiimillä. Alunperin olin ajatellut, että Juuso voisi toimia Scrum Masterina ja Anssi ottaisi testaajan roolin, muuta Juuson töiden vuoksi päädyimme siihen, että Raimo ottaa Scrum Masterin roolin, koska hän pääsee dailyihin Juusoa varmemmin. Eli uusi roolituksemme tulevaan projektiin olisi ainakin alkuun seuraava: PO - minä, SM - Raimo, UI - Mikael, Testaus - Anssi ja uuden pelimoodin logiikka - Juuso. Päätimme myös, että siirrämme edellisen projektin dailyn ajankohdan 16:30->14:00, koska silloin devaajat pääsisi paremmin paikalle. En koe, että minun läsnäoloni olisi pakollista dailyissä, mutta yritän päästä paikalle silloin, kun vain töiden puolesta mahdollista. Pidimme myös epämuodollisen sprintin suunnittelun, johon otimme toimeksiantajan palaverissa nousseet bugit ja UI:n muutoksen niin, että voidaan valita pelimoodi.

Keskiviikkona aloitin tekemään julkaisuprojektin dokumentaatiota Driveen. Ajattelin, että dokumentoimme projektin alustavasti samalla tavalla kuin toimeksiantoprojektin eli teen kopiot toimeksiantoprojektin dokkareista ja muokkaan ne julkaisuprojektiin soveltuviksi. Lisäksi tarvimme hieman lisädokumentaatiota laatuun ja testaukseen liittyen, mutta ne voimme tehdä seuraavassa iteraatiossa.

Tässä projektissa pyrin POn roolissa keskittymään enemmän asiakkaan vaatimuksiin kuin itse toteutukseen ja devaajien työskentelytapoihin. Aiemmin POna olen ollut mukana myös teknisessä toteutuksessa ja tästä olisi hyvä päästä irti ja keskittyä tuotteen lisäarvon tuottamiseen toimeksiantajalle ja loppukäyttäjille.

Lauantaina oli kaverin tuparit ja sunnuntaikin meni aika pitkälti niiden parissa.

Viikon työaika:
![](https://i.imgur.com/VzqmalB.png)


# 3. Viikko (15.4.-21.4.)
Sprintti päättyi sunnuntaina ja maanantaina olikin aika demota sprintin saavutuksia toimeksiantajalle. Kehityskohteita vielä jäi muutaman bugin korjaamiseksi. Ja seuraavaksi alkaisimme jo työstämään toista pelimoodia.
Retrossa nousi ilmi taas vanhat ongelmat viestinnän suhteen. Kenenkään mielestä viestintä ei ole ollut riittävää ryhmän kesken. Tämä on vaivannut jo edellisestä projektista asti, mutta lääkettä ei ole vielä löytynyt. En tiedä onko se sitten kiinni introverttiudesta. Lisäksi oli ilmennyt ongelmia bugien kanssa, joita ei oltu saatu korjattua viime sprintissä ja omasta mielestä Jiraa ei oltu päivitetty tarpeeksi aktiivisesti. Tosin en kyllä ollut ehtinyt sitä seuraamaankaan hirveästi. Mutta näitä lähdetään kehittämään.
Sprintinsuunnittelussa päätimme ottaa sprinttiin testaussuunnitelman täydentämistä ja lisätä peliin mahdollisuuden käynnistää simulaation uudelleen, koska tällä hetkellä koko sovellus pitää käynnistää uudelleen, jos haluaa nollata simulaation. Lisäksi uuden pelimoodin myötä alkuvalikkoon pitää tehdä pelimoodin valinta. Luulen, että noissakin on jo ihan tarpeeksi tekemistä Pääsiäisen jälkeiseen viikkoon asti.

Tiistaina pääsin dailyyn, mutta eilisestä ei ollut tullut mitään uutta ilmi. Devaus oli enemmän keskittynyt suunnitteluun, kuin itse devaamiseen vielä tässä vaiheessa.

Keskiviikkona aloin suunnittelemaan ryhmäarvioinnin toteutusta tämän projektin osalta. Tavoitteeksi voisi asettaa tason 3, sillä aika on jälleen rajoittava resurssi, kun osa ryhmästä käy töissä opiskelujen ohella.
Lisäksi kirjoitten tätä blogia ja oohdin tulevaa Pääsiäisen ja Vapun menoja. Tulee kyllä omalta osalta jäämään projektiin keskittyminen todella vähälle, sillä pyhien ajaksi on niin paljon menoa suunniteltuna..

Torstaina alkoikin pääsiäinen ja lähdin kotikonnuille Turkuun ja lauantaina olikin kaverin varpajaiset Helsingissä, josta palailin sunnuntai-iltana.

Viikon työaika:
![](https://i.imgur.com/7p4KSku.png)

# 4. Viikko (22.4.-28.4.)

Maanantai meni vielä reissatessa ja tiistaina palasin Joensuuhun. Tiistaina tein hieman vaatimusmäärittelyn päivittämistä ja hajautun pelimuodot erikseen ja vähän pohdin tarvittavia täydennyksiä mm. toimintokaaviot tulee päivittää ja tehdä tulevissa sprinteissä, mutta nyt ei jaksa tehdä.

Keskiviikosta alkaakin pidempi putki, kun en pääse osallistumaan projektiin. Alkaa nimittäin vappuviikko, jonka aikana olen opiskelijakunnan toimesta järjestämässä iltaisin tapahtumia aina seuraavaan keskiviikkoon asti. Tänä aikana Raimo saa johtaa retrot ja sprintin suunnittelut. Uskon, että Raimo hoitaa nuo hommat hyyvin.

Viikon työaika:
![](https://i.imgur.com/czg39yh.png)

# 5. Viikko (29.4.-5.5.)
Vappuviikko jatkui siis keskiviikkoon asti ja torstai meni toipumiseen. Perjantaina lähdinkin kaverin polttareihin Turkuun ja palasin sieltä sunnuntaina. Lauantaina kuintekin oli aikaa kirjoitella blogia. Eli kokonaisuudessaan meni 1,5 viikkoa, että en voinut osallistua projektiin. Ensi viikolla taas pääsen perehtymään mitä on tapahtunut projektissa sillä aikaa, kun olen poissa.

Viikon työaika:
![](https://i.imgur.com/9TnWMRX.png)


# 6. Viikko (6.5.-12.5.)

Vappuviikon ja Pääsiäisen jälkeen on taas aika palata töiden ja projektin pariin. Sovimme viikonloppuna, että pidämme tänään maanantaina pienen catch upin, siitä mitä on tapahunut ja tulee tapahtumaan minun poissa olessani. Pojat olivatkin pitäneet sprintinsuunnittelun jo torstaina, jossa uuteen sprinttiin oltiin otettu vanhaa tuttua bugien fixailua. Etenkin AR:n kalibroinnin kanssa oli ongelmia iOS vs Android käyttöjärjestelmien kanssa. IOS toimi hyvin, mutta Androidilla AR-maailman kalibrointi ei toiminut. Sprintin painopiste tulee keskittymään GM A:n tekemiseen. Tavoitteena on saada tällä viikolla käyttöliittymää pelimoodille ja saada luokat ja toiminnallisuus pelaamaan. Minun hommaksi tulee dokumentaation päivittelyä. Ainakin projektisuunnitelmaa ja vaatimusmäärittelyä tulisi päivitellä, sekä käydä läpi arviointeja.

Tiistaina Anssi uppasi apkn ladattavaksi GM Bn testaamista varten. Lisäksi tuli aloitettua dokumentaation päivittely ja aloitin kirjoittamaan ryhmäarvioinnin toteutumista. Kävin dokumentin Tason 1 nopeasti läpi ja tein linkityksiä. Aika hyvin olimme saaneet ne toteutumaan, mutta sielä oli taas pari kohtaa, joista ei ollut tietoa (mm. inkrementtien laadulliset vaatimukset). Mutta nuo pitää selvittää ohjaajatapaamisessa.

Torstaina testasin Anssin uppaamaa apkta ja heti alussa kävi ilmi, että sovellus oli rikki. Kalibrointi ei toiminut vieläkään, eikä pelin valinta toiminut. Lisäksi ongelmia oli osien asettamisessa työjonoon. Nämä pitää viedä kehittäjien tietoon, että saamme sovelluksen toimimaan kunnolla myös Androidilla.

Loppuviikko menikin muissa kuin kouluhommissa.

Viikon työaika:
![](https://i.imgur.com/elXJNEI.png)


# 7. Viikko (13.5.-19.5.)

Viikko käyntiin maanantai-iltapäivän demolla, viime sprintin retrolla ja viimeisellä sprintinsuunnittelulla. Jee! Viikon aikana GM B oli siinä kunnossa, että sitä pääsee testailemaan Androidilla. iOSilla ominaisuudet taas toimivat hyvin, kun Mikael demosi sovellusta. UI oli uusittu GM Bhen verrattuna helppokäyttöisemmäksi, joka on hyvä juttu. Kehittämistä ja hienosäätöä kyllä jää vielä loppuprojektiksi hieman, että saadaan lentokone vielä lähtemään tässäkin GMssä. Anssi buildaa taas apkn ladattavaksi, jotta pääsen testailemaan uusinta tuotosta.
Retrossa nousi taas samat vanhat ongelmat projektinhallinnan (Jira laahaa) ja kommunikaation kanssa (tätä en ymmärrä). Pitäisi näihin keksiä jotain, mutta ei ole enää kauaa aikaa ottaa uusia toimintamalleja käyttöön, eikä porukkaa varmaan enää kauheasti jaksa kiinnostaa pitkän kevään jälkeen.
Päätimme, että teemme nyt vielä yhden pidemmän sprintin, jonka jälkeen päätämme projektin ja saamme bugittoman version pelkällä GM B:llä, sillä GM A ei vastaa asiakkaan vaatimuksia niin hyvin kuin GM B. GM B on helppokäyttöisempi, eikä vaadi koko lentokoneen kasaamista tai tiettyjen osien valmistamista, niinkuin GM A. Lisäksi keskitymme dokumentaation viimeistelyyn ja arviointien tekemiseen porukalla, jotta saamme projektin kunnialla päätökseen.

Torstaina sain Anssilta uusimman buildin sovelluksesta ja pääsin testailemaan GM Ata. Pelimoodi toimi jo toiminnallisuuksien kanssa aika hyvin. Tuli huomattua, että meiltä puuttuu exit-nappula kokonaan. Sellainen pitää vielä lisätä hotfixillä. Jotenkin kalibrointi ja sovellus toimi hitaasti puhelimellani. En tiedä johtuuko puhelimen hitaudesta vai sovelluksen raskaudesta.

Perjantaina pakkasin kamat ja hyppäsin VRn kyytiin suuntana Turku ja kaverin häät. Läppärilaukku mahtui mukaan, joten junassa oli hyvää aikaa kirjoitella vaatimusmäärittelyyn päivitystä ja käydä läpi lisää ryhmäarviointia.
Vaatimusmäärittelyssä tuli nyt erotettua pelimoodit erilleen. Tämä tosin olisi pitänyt tehdä jo aikoja sitten, jos olisi halunut, että dokumentista olisi jotain hyötyä projektia ajatellen. Lisäksi tuli tarkennettua eri työvaiheiden määrittelyjä ja lisättyä inkrementtien laadun varmistamisen toimintamalli.
Viimeksi kun täyttelin arviointeja keskityin tasoon 1. Nyt tarkoituksena on käydä läpi upgradet niihin, joita viimeksi ei vielä täytetty, sekä katsoa kuinka pitkälle pääsemme tasolla 3, joka oli tavoitteemme projektia aloittaessa. Suurimman osan tasosta kolme pystymme todentamaan retroillamme, joissa olemme arvioineet toimintaamme aika kattavasti. Valitettavasti Raimo sai idean tarkemmista sovituista toimenpitäistä vasta viime retrossa, joten aiempia kehitystoimia ei ole kirjattu. 

Viikon työaika:
![](https://i.imgur.com/0SeEmGj.png)

# 8. Viikko (20.5.-26.5.)

Perjantaina pidimme viimeisen toimeksiantajan tapaamisen. Seppo oli tyytyväinen aikaansannokseen, kunhan saamme vielä viimeiset bugit kuntoon gamemode Bstä ja se olisi sitten siinä. Heti töiden jälkeen tulikin lähdettyä kavereiden kanssa mökille ja paluu oli sunnuntai-iltana.

Viikon työaika:
![](https://i.imgur.com/WZZTqlw.png)


# 9. Viikko+loppu (27.5.-5.6.)

Perjantaina pidimme projektin päätöspalaverin. Emme ehtineet aivan tekemään kaikkia arviointeja ja dokumentteja valmiiksi, mutta alkuviikosta kokoonnumme ja teemme arvioinnit loppuun ja tarkoitus on palauttaa ne keskiviikkoon mennessä.
Itselle jää vielä täydennettäväksi vaatimusmäärittelyyn toimintakaaviot toimintalogiikan muutosten ja pelimoodien muutosten jäljiltä.
Maanantaina olikin töissä sen verran hiljainen hetki, että ehdin piirtelemään toimintokaaviot uusiksi vaatimusmäärittelyä varten, jotta se olisi sitten valmis palauttamista varten.
Töiden jälkeen kokoonnuimme käymään ryhmäarvioinnit läpi porukalla. Olimme hieman yllättyneitä, kuinka hyvin olimme päässeet tavoitteeseemme, mutta toisaalta pienellä vaivalla olisimme voineet todentaa monia muitakin asioita. Jos aikaa olisi ollut enemmän, olisimme voineet analysoida tekemisiämme paljon paremmin. Toisaalta meille oli tärkeintä saada asiakkaan vaatimuksia vastaava tuote valmiiksi. Mutta kylläpähän tuntuu hyvältä nyt, kun koko kevään tekeminen on saatu päätökseen.

Viikon työaika:
![](https://i.imgur.com/wVgQ3Nt.png)

# Yhteenveto

Näin jälkikäteen täytyy kyllä yhteenvetona sanoa, että opin projektista ja etenkin nyt projektin jälkeen tätä projektia ajatellen todella paljon. Olen nyt ollut muutaman kuukauden töissä hyvinkin lähellä tuotteidenhallintaa ja tuotekehystä työskennellessäni Product Ownerien ja Product managerin kanssa ja täytyy myöntää, että projektissa POn roolissa olin keskittynyt aivan vääriin asioihin. Projektissa keskityin ehkä enemmän jopa SM hommiin, osallistuessani keskusteluihin toteutusmenetelmistä ja sprinttien tekemisestä. Työelämässä olen huomannut, että POn tärkein tehtävä on löytää ne kehityskohteet, joita asiakkaat tarvitsevat ja jotka tuottavat asiakkaille eniten hyötyä ja priorisoida nämä. SMn hommaa on sitten enemmänkin päättää mitä otetaan mihinkin sprinttiin ja miten asiat toteutetaan ja kuka asioita toteuttaa. Projektin aikana minun olisi tullut olla enemmän yhteydessä Seppoon ja selvittää tarkemmin todelliset asiakastarpeet ja tehdä storyt niiden pohjalta, jotta devaajat olisivat paremmin tienneet mitä tehdä. Lisäksi projektin aikana stressasin, kun ehtinyt tekemään velocity laskelmia tai burndown chartteja, mutta ne olisi muutenkin ollut SM hommmia eikä PO.
Tästä keväästä oppineena ei enää kokopäivätöitä, harrastuksia ja projekteja samaan aikaan...

# Itsearvio
## Työpanos ja sitoutuminen projektiin 

TASO 1
[Omaa työpanosta ja sitoutumista on kuvattu.](https://hackmd.io/QmL8UCDeTyO6Mtku_1gwwA#1-Viikko-14-74)

TASO 3
[Omaa työpanosta ja sitoutumista on seurattu ja tarkasteltu/arvioitu.](https://hackmd.io/QmL8UCDeTyO6Mtku_1gwwA#4-Viikko-224-284)

TASO 5
Omaa työpanosta ja sitoutumista on pyritty kehittämään tarkastelun/arvioinnin perusteella.

## Oman työn seuranta ja kehittäminen

TASO 1
[Oman työn seurantaa ja kehittämistä on kuvattu.](https://hackmd.io/QmL8UCDeTyO6Mtku_1gwwA#2-Viikko-84-144)

TASO 3
[Oman työn seurantaa ja kehittämistä on seurattu ja tarkasteltu/arvioitu.](https://hackmd.io/QmL8UCDeTyO6Mtku_1gwwA#6-Viikko-65-125)

TASO 5
Oman työn seurantaa ja kehittämistä on pyritty kehittämään tarkastelun/arvioinnin perusteella.


## Reflektio- ja itseohjautuvuusosaaminen

TASO 1
Omaa reflektio- ja itseohjautuvuusosaamista on kuvattu.

TASO 3
Omaa reflektio- ja itseohjautuvuusosaamista on seurattu ja tarkasteltu/arvioitu.

TASO 5
Omaa reflektio- ja itseohjautuvuusosaamista on pyritty kehittämään tarkastelun/arvioinnin perusteella.

## Omien työtehtävien hallinta

TASO 1
[Omien työtehtävien hallintaa on kuvattu.](https://hackmd.io/QmL8UCDeTyO6Mtku_1gwwA#2-Viikko-84-144)

TASO 3
[Omien työtehtävien hallintaa on seurattu ja tarkasteltu/arvioitu.](https://hackmd.io/QmL8UCDeTyO6Mtku_1gwwA#7-Viikko-135-195)

TASO 5
Omien työtehtävien hallintaa on pyritty kehittämään tarkastelun/arvioinnin perusteella.

## Oma viestintä

TASO 1
[Omaa viestintää on kuvattu.](https://hackmd.io/QmL8UCDeTyO6Mtku_1gwwA#1-Viikko-14-74)

TASO 3
[Omaa viestintää on seurattu ja tarkasteltu/arvioitu.](https://hackmd.io/QmL8UCDeTyO6Mtku_1gwwA#3-Viikko-154-214)

TASO 5
[Omaa viestintää on pyritty kehittämään tarkastelun/arvioinnin perusteella.](https://hackmd.io/QmL8UCDeTyO6Mtku_1gwwA#7-Viikko-135-195)

## Työaika
Projektille antamani aika jäi pienemmäksi mitä osasin odottaa. Oli haastavaa yhdistää kokopäivätyö, harrastukset, opiskelijakuntatoiminta ja kiireiset kevään viikonloput.
![](https://i.imgur.com/bh9EDNa.png)


# Vertaisarvio

## Raimo Rautiainen

1.	Yleinen panos projektityöhön (esim. asteikolla 0-5 + perustelu)?
 3 - Raimo osallistui tekemiseen, mutta parannettavaa jäi.
 
2.	Roolin sopivuus? 
 Raimo soveltui Scrum Masterin rooliin ihan ok, vaikka ei olekaan jämäkin ihminen.
3.	Onnistuminen roolin mukaisissa työtehtävissä?
 Ihan hyvin, mutta olisi voinut ilmoittaa tehtävien laahaamisesta ja seurata tiimin tehtävien etenemistä enemmän.
4.	Oma näkemyksesi: jäsenen keskeisimmät vahvuudet ja kehittämiskohteet projektityössä?
 Vahvuutena tunnollisuus ja kehittämiskohteena viestintä.
5.	Omien työtehtävien hallinta (projektin yksilötyön arviointikriteerien mukaan, 0-5)
3 - Raimo otti projektin edetessä enemmän SM roolia haltuun.
6.	Työpanos ja sitoutuminen projektiin (projektin yksilötyön arviointikriteerien mukaan, 0-5)
3 - Raimo teki omat tehtäväns.
7.	Viestintä (projektin yksilötyön arviointikriteerien mukaan, 0-5)
2 - Viestintä oli aika vähäistä.

## Mikael Kivi

1.	Yleinen panos projektityöhön (esim. asteikolla 0-5 + perustelu)?
 4 - Mikael perehtyi kehitysmenetelmiin ja teki paljon töitä projektin eteen.
 
2.	Roolin sopivuus? 
 UI devaajan rooli soveltui Mikaelille täydellisesti.
3.	Onnistuminen roolin mukaisissa työtehtävissä?
 Mikael onnistui roolissaan hyvin. Hän sai käyttöliittymän toimimaan.
4.	Oma näkemyksesi: jäsenen keskeisimmät vahvuudet ja kehittämiskohteet projektityössä?
 Vahvuudet ovat tekemisessä. Kehittämiskohteena viestintä.
5.	Omien työtehtävien hallinta (projektin yksilötyön arviointikriteerien mukaan, 0-5)
 4 - Mikael hallitsi omat tehtävänsä hyivn.
6.	Työpanos ja sitoutuminen projektiin (projektin yksilötyön arviointikriteerien mukaan, 0-5)
 3 - Mikel oli sitoutunut omiin tehtäviinsä.
7.	Viestintä (projektin yksilötyön arviointikriteerien mukaan, 0-5)
 2 - Viestintä oli aika heikkoa. Ei paljoa kuulunut kuin tapaamisissa.
 
## Anssi Keinänen

1.	Yleinen panos projektityöhön (esim. asteikolla 0-5 + perustelu)?
 3 - Anssi osallistui projektityöhön parhaansa mukaan.
 
2.	Roolin sopivuus? 
 Devaajan ja testaajan rooli sopi Anssille hyvin.
3.	Onnistuminen roolin mukaisissa työtehtävissä?
 Anssi onnistui roolissaan hyvin ja teki testaukseen hyvä suunnitelmat.
4.	Oma näkemyksesi: jäsenen keskeisimmät vahvuudet ja kehittämiskohteet projektityössä?
 Anssin vahvuudet on perusteellisessa tekemisessä, ehkä tuo on myös kehittämiskohde, sillä välillä tuntuu, että Anssi ei osaa irroittautua tekemisestä.
5.	Omien työtehtävien hallinta (projektin yksilötyön arviointikriteerien mukaan, 0-5)
 4 - Anssi hallitsi hänelle osoitetut tehtävät.
6.	Työpanos ja sitoutuminen projektiin (projektin yksilötyön arviointikriteerien mukaan, 0-5)
4 - Anssi oli sitoutunut tekemään projektia.
7.	Viestintä (projektin yksilötyön arviointikriteerien mukaan, 0-5)
3 - Anssi viesti ainakin minun suuntaan useasti.

## Juuso Tuunanen

1.	Yleinen panos projektityöhön (esim. asteikolla 0-5 + perustelu)?
2 - Juuson osallistuminen projektiin taisi jäädä aika pieneksi.

2.	Roolin sopivuus? 
Devaajan rooli soveltui kyllä Juusolle.
3.	Onnistuminen roolin mukaisissa työtehtävissä?
Onnistuminen oli hyvää niiltä osin, joihin Juuso osallistui. 
4.	Oma näkemyksesi: jäsenen keskeisimmät vahvuudet ja kehittämiskohteet projektityössä?
Tekninen osaaminen vahvuutena ja kehittämiskohteena viestintä.
5.	Omien työtehtävien hallinta (projektin yksilötyön arviointikriteerien mukaan, 0-5)
4 - Juuso osasi hyvin hänelle osoitetut tehtävät.
6.	Työpanos ja sitoutuminen projektiin (projektin yksilötyön arviointikriteerien mukaan, 0-5)
2 - Työpanos ja sitoutuminen jäi aika pieneksi töiden takia.
7.	Viestintä (projektin yksilötyön arviointikriteerien mukaan, 0-5)
2 - Viestintä oli heikkoa. Ei paljoa kuulunut muuta kuin palavereissa, jos niissäkään.